Pura Ér Jeruk

Pura Ér Jeruk (aksara Bali: ᬧᬸᬭᬐᬃ​ᬚᭂᬭᬸᬓ᭄) inggih punika pura dang khayangan sané magenah ring Sukawati, Sukawati, Gianyar, nampek sareng Pasisi Purnama Sukawati.

 Lenlintihan 
Manut saking pangempon pura puniki kawangun ring pameréntahan Sri Wira Dalem Kesari Warmadéwa duk abad ka-10 maséhi, ritatkala pameréntahan Dharma Udayana Warmadéwa ring abad ka-11, status pura niki munggah dados kahyangan jagat. Ngalintang doh ngantos abad ka-15 wawu wénten pangayaran ritatkala aab pameréntahan Dalem Waturenggong, daweg nika wénten rauh pandita saking tanah Jawi sané mapuspata Dhang Hyang Niratha, sané kaloktah dados tokoh panganyar tata titi genah pelinggih pura-pura sané wénten ring Bali. 

Dharma yatra ipun kasurat ring lontar Dwijendra Tattwa, ritatkala ida mamargi saking Pura Uluwatu nuju Pura Goa Lawah, ida polih masandekan ring Subak Leba, irika ida macunduk sareng petani, daweg masandekan, ida kaicain ineman toya juuk, sané dados carita juwuk linglang.

 Pustaka 

Kategori:Pura ring Gianyar
Ér Jeruk